Document ID: 31989R1843

UREDBA KOMISIJE (EGS) št. 1843/89
z dne 26. junija 1989
o spremembi Uredbe (EGS) št. 2290/83 o določbah za izvajanje členov 50 do 59, 63a in 63b Uredbe Sveta (EGS) št. 918/83 o sistemu oprostitev carin v Skupnosti
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 918/83 z 28. marca 1983 o sistemu oprostitev carin v Skupnosti1, kakor je bila nazadnje spremenjene z Uredbo (EGS) št. 4235/882, in zlasti člena 143 Uredbe,
ker je bil z Uredbo Sveta (EGS) št. 4235/88 zagotovljen nadaljnji ukrep za brezcarinski uvoz opreme, ki se uporablja v okviru sporazumov o znanstvenem sodelovanju med raziskovalnimi ustanovami v tretjih državah in tistimi v Skupnosti;
ker je treba določiti zahtevane pogoje za pravilno izvajanje teh določb; ker bi lahko nekatere od teh določb temeljile na tistih že vključenih v Uredbo Komisije (EGS) št. 2290/833, kakor je bila nazadnje spremenjena z Uredbo (EGS) št. 3893/884; ker bi bilo zato primerno, da se vsi taki primeri uredijo v enem predpisu;
ker so ukrepi, predvideni s to uredbo, v skladu z mnenjem Odbora za carinske oprostitve,
SPREJELA NASLEDNJO UREDBO:
Člen 1
Uredba (EGS) št. 2290/83 se spremeni, kot sledi:
1. Naslov se nadomesti z:
"Uredba Komisije (EGS) št. 2290/83 z 29. julija 1983 o določbah za izvajanje členov 50 do 59, 63a in 63b Uredbe Sveta (EGS) št. 918/83 o sistemu oprostitev carin v Skupnosti".
2. Člen 1 se nadomesti z:
"Člen 1
Ta uredba predpisuje določbe za izvajanje členov 50 do 59b, 63a in 63b Uredbe (EGS) št 918/83, v nadaljevanju 'osnovna uredba'".
3. Vstavi se naslednji naslov VIa:
"NASLOV VIa
POSEBNE DOLOČBE O DAJATEV PROSTEM UVOZU V SKLADU S ČLENI 59a IN 59b OSNOVNE UREDBE
Člen 18a
1. Za odobritev dajatev prostega uvoza opreme, po členih 59a in 59b osnovne uredbe, mora vodja znanstveno-raziskovalne ustanove ali organizacije, ki ima sedež izven Skupnosti, ali njegov pooblaščeni predstavnik, vložiti vlogo pri pristojnem organu države članice, v kateri se znanstveno-raziskovalna ustanova ali organizacija, s sedežem v Skupnosti nahaja.
2. Vloga iz odstavka 1 mora vsebovati naslednje podatke:
(a) kopijo sporazuma o znanstvenem sodelovanju med raziskovalnimi ustanovami v Skupnosti in tistimi v tretjih državah;
(b) natančno trgovsko poimenovanje, količino in vrednost opreme in po možnosti njeno verjetno uvrstitev v carinski nomenklaturi;
(c) državo porekla in odpošiljanja opreme;
(d) kraj, kjer se bo oprema uporabljala;
(e) namen uporabe in trajanje uporabe opreme.
Člen 18b
1. Če pristojni organ države članice, v kateri se nahaja ustanova ali organizacija s sedežem v Skupnosti, prejme vlogo za dajatev prosti uvoz opreme opredeljene v členu 59a Temeljne uredbe, se vloga in pripadajoči podatki pošljejo Komisiji, da jih pregleda Odbor za dajatev proste režime, preden imenovani pristojni organ sprejme odločitev.
Za namene tega pregleda, se na prošnjo Komisije, pošljejo dodatni podatki.
2. Pristojni organ iz odstavka 1 obvesti Komisijo o odločitvi, ki jo je sprejel v zvezi z dajatev prostim uvozom.
Člen 18c
Določbe drugega in tretjega pododstavka člena 7(2) in členov 7(3) in 8 veljajo smiselno."
Člen 2
Uredba začne veljati 1. julija 1989
Ta uredba je v celoti zavezujoča in se neposredno uporablja v vseh državah članicah.
V Bruslju, 26. junija 1989

Labels: 7
3
1